

ที่ มท ๐๘๑๖.๓/ว กรมส่งเสริมการปกครองท้องถิ่น

 ถนนนครราชสีมา กทม. ๑๐๓๐๐

 มิถุนายน ๒๕๖4

เรื่อง การอบรมโครงการพัฒนานักเรียนอย่างมีคุณภาพด้วยการจัดประสบการณ์เรียนรู้วิทยาศาสตร์ คณิตศาสตร์
 เทคโนโลยี และสะเต็มศึกษา ประจำปี 2563 และประจำปี 2564

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0816.3/ว 550 ลงวันที่ ๒4 กุมภาพันธ์ ๒๕๖3

สิ่งที่ส่งมาด้วย 1. ตารางสรุปจำนวนผู้ผ่านการอบรมโครงการพัฒนานักเรียนอย่างมีคุณภาพด้วยการจัดประสบการณ์
 เรียนรู้วิทยาศาสตร์ คณิตศาสตร์ เทคโนโลยี และสะเต็มศึกษา ประจำปี 2563 จำนวน ๑ ชุด

 2. กำหนดการอบรม และคู่มือสำหรับผู้เข้ารับการอบรมครูด้วยระบบออนไลน์
 (SMT online) จำนวน 2 ชุด

 ตามที่กรมส่งเสริมการปกครองท้องถิ่น ได้แจ้งการอบรมโครงการพัฒนานักเรียนอย่างมีคุณภาพด้วยการจัดประสบการณ์เรียนรู้วิทยาศาสตร์ คณิตศาสตร์ เทคโนโลยี และสะเต็มศึกษา ปีงบประมาณ 2563 ร่วมกับสถาบันส่งเสริมการสอนวิทยาศาสตร์และเทคโนโลยี (สสวท.) ด้วยระบบทางไกล โดยออกอากาศ
ผ่านสถานีวิทยุโทรทัศน์การศึกษาทางไกลผ่านดาวเทียม (DLTV) และสถานีโทรทัศน์เพื่อการศึกษาขั้นพื้นฐาน (CBEC Channel) เพื่อพัฒนาครูผู้สอนวิทยาศาสตร์ คณิตศาสตร์ และเทคโนโลยี ในระดับปฐมวัย และระดับการศึกษาขั้นพื้นฐาน ความละเอียดแจ้งแล้ว นั้น

 กรมส่งเสริมการปกครองท้องถิ่นพิจารณาแล้ว เพื่อให้การดำเนินโครงการพัฒนานักเรียนอย่างมีคุณภาพด้วยการจัดประสบการณ์เรียนรู้วิทยาศาสตร์ คณิตศาสตร์ เทคโนโลยี และสะเต็มศึกษาเป็นไปตามวัตถุประสงค์ ขอความร่วมมือจังหวัดแจ้งองค์กรปกครองส่วนท้องถิ่นดำเนินการ ดังนี้

 1. แจ้งให้ครูของสถานศึกษาในสังกัดที่เข้ารับการอบรม ประจำปี 2563 รอบครูพี่เลี้ยง
และครูผู้สอนตรวจสอบรายชื่อผู้ผ่านการอบรมได้ที่ https://bit.ly/2Rujt0x โดยจะแจ้งกำหนดวัน เวลา
ดาวน์โหลดวุฒิบัตรให้ทราบต่อไป

 2. ประชาสัมพันธ์การอบรมโครงการพัฒนานักเรียนอย่างมีคุณภาพด้วยการจัดประสบการณ์เรียนรู้วิทยาศาสตร์ คณิตศาสตร์ เทคโนโลยี และสะเต็มศึกษา ประจำปี 2564 ให้ครูที่รับผิดชอบการจัดการเรียนการสอนระดับปฐมวัย ครูที่รับผิดชอบการจัดการเรียนการสอนวิชาวิทยาศาสตร์และคณิตศาสตร์ระดับประถมศึกษา ครูที่รับผิดชอบการจัดการเรียนการสอนวิชาวิทยาศาสตร์และคณิตศาสตร์ระดับมัธยมศึกษาตอนต้น และครูที่รับผิดชอบการจัดการเรียนการสอนวิชาวิทยาศาสตร์ คณิตศาสตร์ เคมี และชีววิทยาระดับมัธยมศึกษาตอนปลาย เข้ารับการอบรมด้วยระบบออนไลน์ ผ่านระบบอบรมครู <https://teacherpd.ipst.ac.th> เปิดรับลงทะเบียน ระหว่างวันที่ 15 มิถุนายน - 15 กรกฎาคม 2564 และเริ่มอบรมในวันที่ 1 กรกฎาคม - 31 สิงหาคม 2564 โดยการอบรมจะมีการผสมผสานการตอบคำถามจากวิทยากรระหว่างการอบรม 2 ครั้ง ผ่านทาง Facebook Live ในวัน เวลาที่กำหนดไว้ ประกอบด้วย 10 หลักสูตร ดังนี้

 2.1 ระดับปฐมวัย เรื่อง : หนูหนูเรียนรู้สะเต็มศึกษา

 /2.2 ระดับประถม ...

-2-

 2.2 ระดับประถมศึกษาตอนต้น

 เรื่อง : สิ่งต่าง ๆ รอบตัวเรา (วิทยาศาสตร์)

 เรื่อง : คูณ หาร รอบตัว (คณิตศาสตร์)

 2.3 ระดับประถมศึกษาตอนปลาย

 เรื่อง : การเปลี่ยนแปลงของน้ำ (วิทยาศาสตร์)

 เรื่อง : เศษส่วนในชีวิต (คณิตศาสตร์)

 2.4 ระดับมัธยมศึกษาตอนต้น

 เรื่อง : ยืดเส้น ยืดสาย ร่างกายเข็งแรง (วิทยาศาสตร์)

 เรื่อง : ส่งได้สบายกระเป๋า (คณิตศาสตร์)

 2.5 ระดับมัธยมศึกษาตอนปลาย

 เรื่อง : เคมีกับพลังงานทดแทน (วิทยาศาสตร์กายภาพ : เคมี)

 เรื่อง : ผลิตภัณฑ์จากพืชและการใช้เครื่องสำอางในชีวิตประจำวัน (วิทยาศาสตร์ชีวภาพ)
 เรื่อง : คณิตศาสตร์ในชีวิตประจำวัน (คณิตศาสตร์)

รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 53๑๒

โทรสาร 0-2241-9021-3 ต่อ 218

ผู้ประสานงาน : นางนิภาวัลย์ เพ็ชร์ผึ้ง 08-1925-0316

 

รอง อสถ..................................

ผอ.กศ.....................................

ผอ.กง.สศ.................................

หน.ฝ.คศ..................................

จนท.........................................

 QR Code คู่มือการอบรม

 หรือที่ bit.ly/3iDETU9